लोहे से मिश्रित चाइनीज मांझे पर लगाएं रोक
भीलवाड़ा | कानूनीरोक के बावजूद प्रदेश में पतंग उड़ाने के लिए चाइनीज लोहे से मिश्रित मांझे की धड़ल्ले से हो रही बिक्री पर रोक लगाने की मांग पीपुल फॉर एनीमल्स ने की है। पीएफए के प्रदेश प्रभारी बाबू लाल जाजू ने मुख्यमंत्री वसुंधरा राजे को पत्र लिखकर कलेक्टरों को कड़ाई से रोक लगाने के लिए निर्देशित करने की मांग की। उन्होंने चाईनीज मांझा बेचने वालों पर कड़ी कार्यवाही करने की भी मांग की। जाजू ने बताया कि चाइनीज मांझे के उपयोग से प्रदेश में लगभग दो हजार बेजुबान पक्षियों तथा तीन-चार व्यक्तियों की हर साल मौत हो जाती है। उधर, जाजू ने झूंझुनू में 13 मोरों की हुई हत्या की एफआईआर वहां के एसपी को मेल और रजिस्टर्ड डाक से भिजवाई है।
hin_Deva hin_Deva